ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
জনসংখ্যা বৃদ্ধি নিয়ন্ত্রণে ব্যবস্থা
নয়াদিল্লি, ০৬ অগাস্ট, ২০২১
রেজিস্ট্রার জেনারেল অফ ইন্ডিয়ার সভাপতিত্বে জনসংখ্যার পূর্বানুমান সম্পর্কিত কারিগরি গোষ্ঠীর গত বছরের জুলাই মাসের প্রতিবেদন অনুযায়ী, দেশে জনসংখ্যার আগাম হিসাব রাজ্য/কেন্দ্রওয়াড়ি জনসংখ্যায় অগ্রগতির হার এবং গত ৫ বছরে রাজ্য/কেন্দ্রশাসিত অঞ্চলগুলিতে জনসংখ্যা বৃদ্ধির পরিসংখ্যান অ্যানেক্সচার-১ এ দেওয়া হয়েছে। ।
সরকার গত ৫ বছরে জনসংখ্যা বৃদ্ধি স্থিতিশীল রাখতে একাধিক পদক্ষেপ নিয়েছে। এর মধ্যে রয়েছে মিশন পরিবার বিকাশ। ৭টি রাজ্যের ১৪৬টি জেলায়, যেখানে গর্ভধারণের হার বেশি, সেখানে গর্ভনিরোধক ব্যবস্থা গ্রহণ করে পরিবার পরিকল্পনার ওপর গুরুত্ব দিয়ে এই কর্মসূচি রূপাতিয় হচ্ছে। পছন্দসই গর্ভনিরোধক ব্যবস্থা আরও সম্প্রসারিত হয়েছে। এই ব্যবস্থার মাধ্যমে ইঞ্জেকশন হিসাবে অন্তরা কর্মসূচিতে গর্ভনিরোধক উপাদান দেওয়া হচ্ছে। পরিবার পরিকল্পনার জন্য গণমাধ্যমে অভিযান চালানো হচ্ছে, যাতে গর্ভনিরোধক ব্যবস্থাগুলি সম্পর্কে আরও বেশি সচেতনতা গড়ে তোলা যায়। প্রতি বছর একপক্ষকালীন কর্মসূচি আয়োজনের মাধ্যমে পরিবার পরিকল্পনার ব্যাপারে সচেতন করে তুলতে ১১-১৪ জুলাই পর্যন্ত বিশ্ব জনসংখ্যা দিবস উদযাপন উপলক্ষে একাধিক উদ্যোগ গ্রহণ করা হচ্ছে। প্রতি বছর নভেম্বর মাসে নির্বীজকরণের ব্যাপারে পুরুষদের উৎসাহিত করতে একপক্ষকালীন কর্মসূচি গ্রহণ করা হয়ে আসছে। এছাড়াও, আশা কর্মীরা সুফলভোগীদের বাড়িতে গিয়ে বিভিন্ন গর্ভনিরোধক উপাদান পৌঁছে দিয়ে আসছেন।
কেন্দ্রীয় সরকার জাতীয় পরিবার পরিকল্পনা কর্মসূচি রূপায়ণ করে আসছে। এর ফলে, পরিবার পরিকল্পনার ক্ষেত্রে লক্ষ্যণীয় অগ্রগতি ঘটেছে। পরিসংখ্যান অনুযায়ী, গর্ভধারণের হার ২০০৫-এ ২.৯ থেকে কমে ২০১৮’তে ২.২ হয়েছে। ৩৬টি রাজ্য ও কেন্দ্রশাসিত অঞ্চলের মধ্যে ২৮টিতে ইতিমধ্যেই গর্ভধারণের হার ২.১ বা তার কম হয়েছে। নির্দিষ্ট সময়ের আগেই শিশু জন্মের হার ২০০৫-এর ২৩.৮ থেকে কমে ২০১৮’তে ২০.০ হয়েছে। দশকব্যাপী জনসংখ্যায় বৃদ্ধি হার ১৯৯০-২০০০ পর্যন্ত দশকে ২১.৫৪ শতাংশ থেকে কমে ২০০১-২০১১ দশকটিতে ১৭.৬৪ শতাংশ হয়েছে। এমনকি, ইচ্ছে-নির্ভর গর্ভধারণ হার তৃতীয় জাতীয় পরিবার সমীক্ষায় ১.৯ থেকে কমে চতুর্থ জাতীয় পরিবার সমীক্ষায় ১.৮ হয়েছে।
পরিবার পরিকল্পনা একটি টার্গেট ফ্রি নির্দিষ্ট সময় বহির্ভূত রূপায়ণোপযোগী কর্মসূচি। তাই, সরকার স্বেচ্ছায় ও সম্পূর্ণ সচেতন হওয়ার ভিত্তিতে জনসংখ্যা বৃদ্ধি নিয়ন্ত্রণে বিভিন্ন পরিষেবা দিয়ে থাকে।
লোকসভায় আজ এক লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার
CG/BD/SB
(Visitor Counter : 1323
আইনওবিচারমন্ত্রক
২০২০ সালের ‘প্রত্যক্ষ কর ‘বিবাদ সে বিশ্বাস’ আইন নিয়ে আয়কর অ্যাপিলেট ট্রাইবুনালের সর্বভারতীয় ভিডিও কনফারেন্স
নতুনদিল্লি, ৬ এপ্রিল, ২০২০
কোভিড–১৯ মহামারীর জন্য সারা দেশে যখন ২১ দিনের প্রতিরোধমূলক নিয়ন্ত্রণ ব্যবস্থা জারি রয়েছে, তখন আয়কর অ্যাপিলেট ট্রাইবুনাল  তার সদস্যদের নিয়ে আজ একটি ভিডিও কনফারেন্সের আয়োজন করে। এই সম্মেলনের বিষয় ছিল, ২০২০ সালের ‘প্রত্যক্ষ কর বিবাদ সে বিশ্বাস’ আইন। এই আলোচনা চক্রের পৌরোহিত্য করেন, আই.টি.এ.টি–র সভাপতি, বিচারক পি. পি. ভাট। কেন্দ্রীয় প্রত্যক্ষ কর পর্ষদ -র চেয়ারম্যান শ্রী প্রমোধ চন্দ্র মোদী এই অনুষ্ঠানের প্রধান অতিথি হিসেবে উপস্থিত ছিলেন। অর্থ মন্ত্রকের দুই যুগ্মসচিব শ্রী কমলেশ চন্দ্র বার্সনে এবং শ্রী রাজেশ কুমার ভুত এই অনুষ্ঠানে অংশগ্রহণ করেন। আই.টি.এ.টি-র সভাপতি দিল্লী, মুম্বাই, আমেদাবাদ, বেঙ্গালুরু, কলকাতা, চেন্নাই, হায়দ্রাবাদ, লক্ষ্মৌ, পুণে এবং চন্ডীগড়ের বার অ্যাসোসিয়েশনের সদস্যরা এই সম্মেলনে যোগ দেন।
সভাপতির ভাষণে বিচারক পি. পি. ভাট বলেন, বিবাদমুক্ত কর সংগ্রহ ব্যবস্থা গড়ে তোলা কেন্দ্রের অন্যতম লক্ষ্য। সেই কারণে বিবাদ মীমাংসার জন্য একটি বিকল্প ব্যবস্থাপনা গড়ে তোলার প্রয়োজন দেখা দিয়েছে। তিনি সংশ্লিষ্ট সকলকে বিশেষ করে, যে সব আইনজীবীরা কর সংক্রান্ত বিষয় নিয়ে কাজ করেন, তাঁদের আরো সক্রিয়ভাবে কাজ করার আহ্বান জানান।
কেন্দ্রীয় প্রত্যক্ষ কর পর্ষদের চেয়ারম্যান শ্রী পি. সি. মোদী বলেন, এই আইনের বিষয়ে প্রতিটি স্তর থেকে পরামর্শ আসা প্রয়োজন এবং যে সমস্ত প্রশ্ন ঘন ঘন করা হচ্ছে সেই বিষয়ে বিভ্রান্তি দূর করতে হবে। তিনি আরো বলেন, কোনো প্রকল্পই নিখুঁত হয় না। তিনি সংশ্লিষ্ট সকলকে আশ্বাস দিয়ে বলেন, যে কোনো পরামর্শ শুনতে সরকার এবং পর্ষদ প্রস্তুত।
শ্রী কমলেশ চন্দ্র বারষনয় এবং শ্রী রাজেশ কুমরা ভুত আলোচ্য বিষয়ের বিভিন্ন দিক নিয়ে ব্যাখ্যা করেন। প্রতিটি বার অ্যাসোসিয়েশনের একজন সদস্য এই আলোচনায় বক্তব্য রাখেন। বক্তারা সকলেই সর্বসম্মতভাবে এই আলোচনার উদ্যোগের প্রশংসা করেন। দিল্লী অঞ্চলের ভাইস প্রেসিডেন্ট শ্রী জি. এস. পান্নু গোটা অনুষ্টানটির সমন্বয়ের কাজ করেন। তিনি বলেন, বিচার প্রক্রিয়ার একটি নির্দিষ্ট সময়ের মধ্যে শেষ করার লক্ষ্যে কেন্দ্রীয় প্রত্যক্ষ কর পর্ষদ যে উদ্যোগ নিয়েছে, তা অত্যন্ত গুরুত্বপূর্ণ। পুণে অঞ্চলের সহ সভাপতি শ্রী আর. এস. সিয়াল দেড় ঘন্টার এই সম্মেলনের শেষে ধন্যবাদসূচক প্রস্তাব পেশ করেন।
(CG/CB
ক্রেতা, খাদ্যএবংগণবন্টনমন্ত্রক
কেন্দ্রীয় সরকার ১-জি ইথানল উৎপাদনের জন্য নতুন ডিস্টিলারি স্থাপন অথবা বর্তমানে চালু ডিস্টিলারিগুলির সম্প্রসারণের লক্ষ্যে ইথানল প্রকল্পের জন্য যারা ভূমি অধিগ্রহণ করেছেন এবং পরিবেশগত ছাড়পত্র পেয়েছেন, তাদের নতুন করে আবেদনের আহ্বান জানিয়েছে
নতুন দিল্লি, ২২ এপ্রিল, ২০২২
দেশে ইথানল উৎপাদন ক্ষমতা বাড়াতে এবং ২০২৫-এর মধ্যে ২০ শতাংশ মিশ্রণের জন্য ভারত সরকার ১-জি ইথানল উৎপাদনে নতুন ডিস্টিলারি স্থাপন বা বর্তমানে চালু ডিস্টিলারিগুলির সম্প্রসারণের লক্ষ্যে প্রকল্প সমর্থকদের কাছ থেকে নতুন আবেদনপত্র জমা দেওয়ার জন্য ছয় মাসের সময়সীমায় এক দরপত্র আহ্বানের সিদ্ধান্ত নিয়েছে। সেই অনুসারে কেবল প্রকল্প স্থাপনে ইচ্ছুক ব্যক্তিদের নৈতিক অনুমোদন জারির জন্যই খাদ্য ও গণবন্টন দপ্তর দরপত্র আহ্বানের এই সিদ্ধান্ত নিয়েছে। এরফলে, প্রকল্পে যোগ দিতে ইচ্ছুক যারা ইতিমধ্যেই জমি অধিগ্রহণ বা পরিবেশগত ছাড়পত্র পেয়েছেন, তারা লাভবান হবেন।
সরকারের এই সিদ্ধান্তের ফলে চিনিকলগুলির নতুন ডিস্টিলারি স্থাপন বা চালু ডিস্টিলারিগুলি সম্প্রসারণ করতে পারবে। পক্ষান্তরে অতিরিক্ত আখ / চিনি ইথানল উৎপাদনের কাজে লাগানো যাবে। এমনকি, উত্তর পূর্বের রাজ্য এবং দক্ষিণের কয়েকটি রাজ্যে যেখানে ইথানল উৎপাদন পরিকাঠামোয় ঘাটতি রয়েছে, সেখানে নতুন ডিস্টিলারি গড়ে তোলা সম্ভব হবে।
২০১৪-র পূর্বে গুড় ভিত্তিক ডিস্টিলারিগুলির ইথানল উৎপাদন ক্ষমতা ছিল ২১৫ কোটি লিটার। অবশ্য গত সাত বছরে সরকারের নীতিগত পরিবর্তনের দরুণ গুড় ভিত্তিক ডিস্টিলারিগুলির ইথানল উৎপাদন ক্ষমতা দেড়গুণ বেড়ে বর্তমানে ৫৬৯ কোটি লিটার হয়েছে। অন্যদিকে, বিভিন্ন ধরণের শস্য ভিত্তিক ডিস্টিলারিগুলির ক্ষমতা ২০১৩-র ২০৬ কোটি লিটার থেকে বেড়ে বর্তমানে ২৮০ কোটি লিটার হয়েছে। এরফলে, দেশে মোট ইথানল উৎপাদন ক্ষমতা দাঁড়িয়েছে ৮৪৯ কোটি লিটার। অবশ্য, ২০২৫-এর মধ্যে ২০ শতাংশ মিশ্রণের লক্ষ্যমাত্রা পূরণে উৎপাদন ক্ষমতা বাড়িয়ে প্রায় ১ হাজার ৭০০ কোটি লিটার করা প্রয়োজন। এই লক্ষ্যে সরকার দরপত্র আহ্বানের জন্য যে ছয় মাস সময়সীমা স্থির করেছে, তা ইথানল উৎপাদন ক্ষমতা বাড়াতে সাহায্য করবে।
২০১৩ পর্যন্ত রাষ্ট্রায়ত্ত্ব তেল বিপণন সংস্থাগুলিকে ইথানল সরবরাহের পরিমাণ ছিল কেবল ৩৮ কোটি লিটার। একই ভাবে, ২০১৩-১৪ ইথানল সরবরাহ বর্ষে মিশ্রণের পরিমাণ ছিল ১.৫ শতাংশ। অবশ্য, ২০১৩-১৪ থেকে ২০২০-২১ পর্যন্ত সময়ে জ্বালানীতে মেশানোর জন্য ইথানল উৎপাদন এবং তেল বিপণন সংস্থাগুলিকে তা সরবরাহের পরিমাণ আটগুণ বেড়েছে। পরিসংখ্যান অনুযায়ী ২০২০-২১ ইথানল সরবরাহ বর্ষে তেল বিপণন সংস্থাগুলিকে ইথানল সরবরাহের পরিমাণ সর্বকালীন রেকর্ড ৩০২.৩০ কোটি লিটারে পৌঁছেছে। এমনকি, জ্বালানীতে মিশ্রণের পরিমাণ বেড়ে হয়েছে ৮.১০ শতাংশ। চলতি ২০২১-২২ ইথানল সরবরাহ বর্ষের ১৭ই এপ্রিল পর্যন্ত পেট্রোলের সঙ্গে ইথানল মিশ্রণের পরিমাণ দাঁড়িয়েছে প্রায় ১৫৮ কোটি লিটার। চলতি ইথানল সরবরাহ বর্ষে জ্বালানীতে ইথানল মিশ্রণের পরিমাণ বেড়ে ১০ শতাংশ হবে বলে মনে করা হচ্ছে।
কৃষি অর্থব্যবস্থার প্রসারে, জীবাশ্ম জ্বালানী আমদানির ওপর নির্ভরশীলতা কমাতে, অশোধিত তেল আমদানি খাতে বিদেশী মুদ্রা সঞ্চয়ের লক্ষ্যে এবং সর্বোপরি বায়ু দূষণ হ্রাস করতে কেন্দ্রীয় সরকার ২০২২ সালের মধ্যে জ্বালানীতে অন্তত ১০ শতাংশ ইথানল মিশ্রণ এবং ২০২৫-এর মধ্যে অন্ততপক্ষে ২০ শতাংশ ইথানল মিশ্রণের লক্ষ্য স্থির করে। ২০১৮ থেকে ২০২১ পর্যন্ত চিনিকল এবং ডিস্টিলারিগুলির জন্য সুদ ছাড় দেওয়ার লক্ষ্যে একাধিক কর্মসূচি চালু করা হয়েছে।
CG/BD/AS/
(Visitor Counter : 91
যুবওক্রীড়াবিষয়কমন্ত্রক
যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর ১৩ই আগস্ট দেশজুড়ে ফিট ইন্ডিয়া ফ্রিডম রান ২.০ সূচনা করবেন
কলকাতা, ১২ আগস্ট, ২০২১
মুর্শিদাবাদের নেহরু যুব কেন্দ্র, যুব বিষয়ক ও ক্রীড়া মন্ত্রক আজাদি কা অমৃত মহোৎসব – ইন্ডিয়া @৭৫ উদযাপনের অঙ্গ হিসেবে দেশজুড়ে অন্যান্য অঞ্চলের সঙ্গে জেলায় ফিট ইন্ডিয়া ফ্রিডম রান ২.০ আয়োজন করেছে।
এক বার্তায় কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর জানিয়েছেন, “আমরা স্বাধীনতার ৭৫তম বর্ষপূর্তি উদযাপন করছি। এই অবস্থায় আমাদের শারীরিকভাবে ফিট থাকার অঙ্গীকার করতে হবে। কারণ স্বাস্থ্যবান ভারতই শক্তিশালী ভারত হয়ে উঠতে পারে। আমি তাই দেশজুড়ে ফিট ইন্ডিয়া ফ্রিডম রান ২.০–তে যোগদানের জন্য প্রত্যেককে আহ্বান জানাচ্ছি, যাতে এই কর্মসূচি জনআন্দোলনের রূপ নেয়।”
১৩ই আগস্ট মুর্শিদাবাদ সহ দেশের ৭৫টি স্থানে এই অনুষ্ঠানের আয়োজন করা হয়েছে। পরবর্তীতে প্রতি সপ্তাহে ৭৫টি জেলার ৭৫টি গ্রামে ফিট ইন্ডিয়া ফ্রিডম রান অনুষ্ঠিত হবে। দোসরা অক্টোবর পর্যন্ত দেশের ৭৪৪টি জেলার প্রতিটিতে ৭৫টি গ্রামে এই অনুষ্ঠান আয়োজন করা হবে। সংশ্লিষ্ট কর্মসূচিতে ৩০,০০০ শিক্ষা প্রতিষ্ঠান যুক্ত হবে। আশা করা হচ্ছে, দেশের ৭ কোটি ৫০ লক্ষের বেশি নাগরিক এই দৌড়ে সামিল হবেন।
জনসাধারণকে তাদের দৈনন্দিন কাজকর্মের ফাঁকে খেলাধূলা এবং দৌড়ানোর মতো ফিট থাকার জন্য কিছু করতে উৎসাহিত করার উদ্দেশ্যে এই কর্মসূচি গ্রহণ করা হয়েছে। এর ফলে স্থুলতা, অলস, মানসিক চাপ এবং বিভিন্ন ব্যাধি থেকে মুক্তি পাওয়া সম্ভব। প্রত্যেককে ফিট থাকার জন্য দিনে আধ ঘন্টা কিছু করার বার্তা দিতে এই উদ্যোগ নেওয়া হয়েছে। কর্মসূচির অঙ্গ হিসেবে মুর্শিদাবাদে নেহরু যুব কেন্দ্র ১৩ তারিখ এক বিশেষ অনুষ্ঠানের আয়োজন করেছে। এই অনুষ্ঠানে শপথ গ্রহণ, জাতীয় সঙ্গীত পরিবেশন, দৌড়, সাংস্কৃতিক অনুষ্ঠানের আয়োজন করেছে। https://fitindia.gov.in – পোর্টালে নাম নথিভুক্ত করে নাগরিকরা তাদের দৌড়ের ছবি আপলোড করতে পারেন। এছাড়াও সোশ্যাল মিডিয়ায় #Run4India অথবা #AzadikaAmritMahotsav–এ ‘স্বাধীনতার দৌড়’ কর্মসূচি সম্পর্কে কিছু পোষ্ট করা যেতে পারে।
ফিট ইন্ডিয়া ফ্রিডম রান ২.০–তে জনপ্রতিনিধি, সমাজকর্মী, ক্রীড়া ব্যক্তিত্ব, সংবাদ জগতের সঙ্গে যুক্ত ব্যক্তিদের, চিকিৎসক, কৃষক ও সেনাবাহিনীর কর্মীদের যুক্ত হতে অনুরোধ করা হচ্ছে। দেশজুড়ে এই কর্মসূচি পালনের সময় কোভিড – ১৯ সংক্রান্ত সমস্ত বিধি – নিয়ম মেনে চলা হবে। দোসরা অক্টোবর পর্যন্ত কেন্দ্রীয় সরকারের বিভিন্ন মন্ত্রক, রাজ্য সরকার এবং সংগঠনগুলিকে এই দৌড় কর্মসূচি পালনের অনুরোধ করা হয়েছে। বন্ধু – বান্ধব, পরিবারের অন্য সদস্যদের কর্মসূচিতে যুক্ত করার জন্য নিবিড় প্রচার চালানোর আবেদন করা হয়েছে।
কোভিড – ১৯ মহামারীর প্রেক্ষিতে শারীরিক দূরত্ব বজায় রেখে চলা যখন জীবনশৈলীর নতুন ধারা হিসেবে স্বীকৃতি পায়, সেই সময় গত বছর ফিট ইন্ডিয়া ফ্রিডম রানের আয়োজন করা হয়। মুর্শিদাবাদ নেহেরু যুব কেন্দ্র এই উপলক্ষে জাতীয় সঙ্গীত পরিবেশন করবে এবং বিশিষ্ট ব্যক্তিরা স্বাধীনতা সংগ্রামের বিষয়ে বক্তব্য রাখবেন। এছাড়াও, সাংস্কৃতিক অনুষ্ঠান আয়োজনের পাশাপাশি, শপথ গ্রহণ, স্বাধীনতার দৌড় ও ফুটবল প্রতিযোগিতার আয়োজন করা হয়েছে।
CG/CB/SB
ছবির শিরোনামঃ- মুর্শিদাবাদে নেহরু যুব কেন্দ্র ১৩ই জানুয়ারি ফিট ইন্ডিয়া ফ্রিডম রান ২.০এর প্রস্তুতি সম্পর্কে সাংবাদিকদের জানাচ্ছেন জেলার যুব কেন্দ্রের আধিকারিক।
(Visitor Counter : 9
প্রধানমন্ত্রীরদপ্তর
প্রধানমন্ত্রী কারিয়াপ্পা গ্রাউন্ডে ২৮শে জানুয়ারি এনসিসি পিএম ব়্যালিতে বক্তব্য রাখবেন
নতুন দিল্লি, ২৭ জানুয়ারি, ২০২২
প্রধানমন্ত্রী শ্রী নরেন্দ্র মোদী ২৮শে জানুয়ারি বেলা ১২টার সময় দিল্লির কারিয়াপ্পা গ্রাউন্ডে জাতীয় সমর শিক্ষার্থী বাহিনী -র পিএম ব়্যালিতে বক্তব্য রাখবেন।
এনসিসি সাধারণতন্ত্র দিবস শিবিরের সমাপ্তি অনুষ্ঠান প্রতি বছর ২৮শে জানুয়ারি হয়। ওই দিন এই ব়্যালির আয়োজন করা হয়। অনুষ্ঠানে প্রধানমন্ত্রীকে গার্ড অফ অনার দেওয়া হবে। এনসিসি ক্যাডারদের কুচকাওয়াজে তিনি অভিবাদন গ্রহণ করবেন। এনসিসি ক্যাডাররা অনুষ্ঠানে বিভিন্ন সামরিক দক্ষতা, স্লিথারিং, মাইক্রোলাইট ফ্লাইং, প্যারিসেলিং এবং সাংস্কৃতিক অনুষ্ঠানের আয়োজন করা হয়েছে। শ্রেষ্ঠ সমর শিক্ষার্থীকে প্রধানমন্ত্রী পদক ও ব্যাটন দেবেন।
CG/CB/SKD/
(
কেন্দ্রীয়মন্ত্রিসভা
আইসিএমআর ও ফ্রান্সের ইনসার্মের মধ্যে সমঝোতায় কেন্দ্রীয় মন্ত্রিসভার অনুমোদন
চিকিৎসা এবং স্বাস্থ্য পরিষেবা ও গবেষণার ক্ষেত্রে ভারতের ইন্ডিয়ান কাউন্সিল অফ মেডিক্যাল রিসার্চ  এবং ফ্রান্সের ইনস্টিটিউট ন্যাশনাল ডে লা সান্টিট ডে লা রিসার্চ মেডিক্যাল -এর মধ্যে স্বাক্ষরিত সমঝোতাপত্রের ব্যাপারে আজ প্রধান মন্ত্রি শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জানানো হয়েছে। গত মার্চে এই চুক্তি স্বাক্ষরিত হয়। এই চুক্তির বৈশিষ্ঠ্যগুলির মধ্যে রয়েছেঃ
১। ভারত ও ফ্রান্সের মধ্যে চিকিৎসা, জীবনবিজ্ঞান এবং স্বাস্থ্য-গবেষণার মত দ্বিপাক্ষিক স্বার্থ সংশ্লিষ্ট ক্ষেত্রে সহযোগিতা গড়ে তোলা।
২। দুদেশের বৈজ্ঞানিক দক্ষতার ভিত্তিতে যেসব বিষয়ের ওপর বিশেষভাবে জোর দেওয়া হয়েছে, তার মধ্যে রয়েছে ডায়াবেটিক ও বিপাক সংক্রান্ত সমস্যা।
৩। জিন সংক্রান্ত বিষয়ে নৈতিক বিষয়ের ওপর নজরদারি।
৪। দ্বিপাক্ষিক আলোচনার ভিত্তিতে পারস্পরিক স্বার্থ সংক্রান্ত ক্ষেত্রে সহযোগিতা।
এই সমঝোতাপত্রটি আন্তর্জাতিক বৈজ্ঞানিক এবং প্রযুক্তিগত সহযোগিতার কাঠামোর মধ্যে থেকেই আইসিএমআর এবং ইনসার্নের মধ্যে দ্বিপাক্ষিক স্বার্থ-সংশ্লিষ্ট বিষয়ে কাজ করতে সাহায্য করবে। এছাড়া, স্বাস্থ্য গবেষনার বিশেষ কিছু ক্ষেত্রেও বৈজ্ঞানিক উৎকর্ষতা বৃদ্ধিতেও সহায়ক হবে।
(Visitor Counter : 40
রাষ্ট্রপতিরসচিবালয়
ভারতের প্রধান বিচারপতি পদে আজ শপথ নিলেন ডঃ  ধনঞ্জয় যশবন্ত চন্দ্রচূড়
নয়াদিল্লি, ৯ নভেম্বর ২০২২
রাষ্ট্রপতি ভবনের দরবার হল-এ আজ সকাল ১০টায় আয়োজিত এক অনুষ্ঠানে ভারতের প্রধান বিচারপতি রূপে শপথ গ্রহণ করেন ডঃ  ধনঞ্জয় যশবন্ত চন্দ্রচূড়। তাঁকে শপথ বাক্য পাঠ করান রাষ্ট্রপতি শ্রীমতী দ্রৌপদী মুর্মু।
রাষ্ট্রপতির সচিবালয় থেকে প্রচারিত এক প্রেস বিজ্ঞপ্তিতে এই তথ্য জানানো হয়েছে।
(PG/SKD/DM/
মানবসম্পদবিকাশমন্ত্রক
আই আই টি দিল্লির গবেষকদের যুগান্তকারী সাফল্যঃ স্বল্পমূল্যের কোভিড-১৯ পরীক্ষার কিট উদ্ভাবন
নতুন দিল্লি, ২৪ এপ্রিল, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ কোভিড-১৯ শনাক্তকরণের জন্য একটি রিয়েল টাইম ভিত্তিক পি সি আর ডায়গোনেস্টিক কিট উদ্ভাবনের করায় আইআইটি দিল্লির গবেষকদের সম্বর্ধনা জানান। মানবসম্পদ উন্নয়ন মন্ত্রকের সচিব, শ্রী অমিত খাড়ে, অতিরিক্ত সচিব শ্রী রাকেশ সারওয়াল দিল্লি আইআইটির নির্দেশক শ্রী রামগোপাল রাও এবং অধ্যাপক বিবেকানন্দ পেরুমল ও অধ্যাপক মনোজ মেননের নেতৃত্বে একদল দিল্লি আই আই টির গবেষক এই অনুষ্ঠানে উপস্থিত ছিলেন।
https://twitter.com/DrRPNishank/status/1253636361896132609?s=19
https://twitter.com/DrRPNishank/status/1253656017059098625?s=19
https://twitter.com/DrRPNishank/status/1253637288019415040?s=19
https://twitter.com/DrRPNishank/status/1253637291060289538?s=19
শ্রী পোখরিয়াল তাঁর ভাষণে বলেন, প্রধানমন্ত্রী শ্রী নরেন্দ্র মোদী, কোভিড-১৯ এর মোকাবিলায় বিজ্ঞানী, ছাত্রছাত্রী ও গবেষকদের এগিয়ে আসার আহ্বান জানান। সেই ডাকে সারা দিয়ে মানব সম্পদ উন্নয়ন মন্ত্রকের প্রথম সারির শিক্ষা প্রতিষ্ঠানগুলি নানা পরীক্ষা নিরীক্ষা চালাচ্ছে। মানব সম্পদ উন্নয়ন মন্ত্রী জানান, প্রধানমন্ত্রী, আশা করেন আমরা নিজেরাই স্বনির্ভর হতে পারব। বিশ্বের অন্য কোন দেশের মুখাপেক্ষী আমাদের হতে হবে না। এই লক্ষে আইআইটি গুলি সহ আমাদের দেশের প্রথম সারির প্রতিষ্ঠানগুলি কোভিড-১৯ এর মোকাবিলায় প্রথম থেকেই সক্রিয় হয়ে উঠেছে।
.
বিজ্ঞানীদের সম্বর্ধনা জানিয়ে শ্রী পোখরিয়াল বলেন, লকডাউনের সময় যেভাবে সমস্ত প্রতিষ্ঠান, গবেষক, শিক্ষক, শিক্ষিকা এবং ছাত্র-ছাত্রীরা এই সমস্যার সমাধানে নিরলসভাবে কাজ করে চলেছেন, তার জন্য তাঁর মন্ত্রক অত্যন্ত গর্বিত। আজ কোভিড – ১৯ মহামারীর কারণে শুধু একটি দেশই নয় গোটা মানবজাতি সঙ্কটের সম্মুখীন।
মন্ত্রী, আইআইটি দিল্লির কম খরচে এই নমুনা পরীক্ষার কিট উদ্ভাবনের জন্য প্রশংসা করেন। এই কিট শুধুমাত্র স্বাস্থ্য পরিষেবারই সহায়ক হবে না, সঙ্কটের এই সময়ে তা সরকারকে বাড়তি শক্তি যোগাবে। তিনি আইআইটি দিল্লি কুসুম স্কুল অফ বায়োলজিক্যাল সায়েন্সের গবেষকদের অভিনন্দন জানান, যাঁদের তৈরি কোভিড – ১৯ নির্ণয় কিটটিকে আইসিএমআর স্বীকৃতি দিয়েছে। রিয়েলটাইম পিসিআর ভিত্তিক ডায়গোনাস্টিক এই কিট আইসিএমআর-এর অনুমোদন পাওয়ার পর দেশের মধ্যে প্রথম শিক্ষা প্রতিষ্ঠান হিসেবে আইআইটি দিল্লির গবেষকরা এই সম্মান অর্জন করলেন। শ্রী পোখরিয়াল আরো বলেন, সব রকমের গবেষণার উদ্যোগে তাঁর মন্ত্রক, সবধরণের সহযোগিতা করে যাবে। এই প্রকল্পটি মেক ইন ইন্ডিয়া উদ্যোগের সঙ্গে সঙ্গতিপূর্ণ। শ্রী পোখরিয়াল, ইন্ডিয়ান কাউন্সিল অফ মেডিকেল রিসার্চ-এর এই প্রযুক্তি এবং গবেষণাটিকে স্বীকৃতি দেওয়ায় কেন্দ্রীয় স্বাস্থ্যমন্ত্রী ড. হর্ষ বর্ধনের উদ্যোগের প্রশংসা করেছেন।
শ্রী রামগোপাল রাও, মন্ত্রীকে জানান, এই যন্ত্রের সাহায্যে খুব সহজেই কোভিড – ১৯ সংক্রমণ নির্ণয় করা যাবে, কারণ এখানে কোনো ফ্লুরোসেন্ট প্রমাণের দরকার নেই। গবেষকদের এই দলটি এখন এই কিটের বাণিজ্যিক উৎপাদন দ্রুত শুরু করার লক্ষ্যে অংশীদার শিল্প সংস্থার খোঁজ করছে।
আইআইটি দিল্লির এই গবেষক দলের সদস্যরা হলেন শ্রী প্রশান্ত প্রধান, শ্রী আশুতোষ পান্ডে, শ্রী প্রবীণ ত্রিপাঠী, ড. অখিলেশ মিশ্র, ড. পারুল গুপ্ত, ড. সোনাম ধামিজা, অধ্যাপক বিবেকানন্দ পেরুমল, অধ্যাপক মনোজ মেনন, অধ্যাপক বিশ্বজিৎ কুন্ডু এবং অধ্যাপক জেমস গোমেজ।
(CG/CB/SFS
কৃষিমন্ত্রক
কৃষক সংগঠন ও সরকার পক্ষের আলোচনা ৯ই ডিসেম্বর পর্যন্ত চলবে
সরকার কৃষকদের কল্যাণে অঙ্গীকারবদ্ধ ও নতুন সমাধানসূত্র খোঁজার চেষ্টা চালিয়ে যাচ্ছে : নরেন্দ্র সিং তোমর
নয়াদিল্লি, ০৫ ডিসেম্বর, ২০২০
৪০টি কৃষক সংগঠনের প্রতিনিধি এবং কেন্দ্রীয় কৃষি মন্ত্রী শ্রী নরেন্দ্র সিং তোমর ও রেলমন্ত্রী শ্রী পীযূষ গোয়েলের সঙ্গে পঞ্চম পর্যায়ে আলাপ-আলোচনা আজ বিজ্ঞান ভবনে অনুষ্ঠিত হয়। এই আলোচনাসভায় কেন্দ্রীয় বাণিজ্য প্রতিমন্ত্রী শ্রী সোম প্রকাশ উপস্থিত ছিলেন। পরবর্তী পর্যায়ের আলোচনা আগামী ৯ই ডিসেম্বর অনুষ্ঠিত হবে।
বিজ্ঞান ভবনে আজকের আলোচনায় দুই পক্ষের মধ্যে বিভিন্ন বিষয়ে বিস্তারিত মতবিনিময় হয়েছে। কৃষি মন্ত্রী বৈঠকে কৃষক সংগঠনগুলিকে আশ্বস্ত করে বলেছেন, বর্তমান এপিএমসি ব্যবস্থা একটি মজবুত সাংগঠনিক প্রতিষ্ঠান এবং এই প্রতিষ্ঠানকে কোনোভাবেই দুর্বল করা হবে না। শ্রী তোমর পুনরায় আশ্বাস দিয়ে কৃষক সংগঠনগুলির প্রতিনিধিদের বলেন, মোদী সরকার কৃষক সমাজের কল্যাণে অঙ্গীকারবদ্ধ এবং সরকার একাধিক কৃষক সহায়ক সংস্কারমূলক উদ্যোগ গ্রহণ করেছে। তিনি আরও জানান, ন্যূনতম সহায়ক মূল্য একাধিকবার বাড়ানো হয়েছে এবং ভবিষ্যতেও তা বাড়ানো হবে।
শ্রী তোমর কৃষক সংগঠনগুলিকে তাদের বিক্ষোভ প্রত্যাহার করে নিয়ে আলাপ-আলোচনার মাধ্যমে অভাব-অভিযোগগুলি সমাধানসূত্র খুঁজে বের করার আহ্বান জানান। তিনি আরও বলেন, শীত ও কোভিডের প্রেক্ষিতে শিশু ও বয়স্ক ব্যক্তিদের যেন যাতায়াতে বা বাড়ি ফিরতে যেন অনুমতি দেওয়া হয়।
শ্রী তোমর মোদী সরকারের একাধিক ব্যবস্থার পরিসংখ্যান উল্লেখ করে বলেন, সরকার কৃষক সমাজের কল্যাণে কৃষি ক্ষেত্রের জন্য বাজেট বরাদ্দ উল্লেখযোগ্য হারে বাড়িয়েছে; পিএম-কিষাণ যোজনার আওতায় বরাদ্দ বৃদ্ধি করা হয়েছে, যার ফলে কৃষকরা সরাসরি আয়ের সুবিধা পাচ্ছেন। কৃষি পরিকাঠামো তহবিল খাতে ১ লক্ষ কোটি টাকার সংস্থান করা হয়েছে বলে জানিয়ে শ্রী তোমর বলেন, খাদ্যশস্য সংগ্রহ ও কৃষি ক্ষেত্রে প্রযুক্তিগত মানোন্নয়নে একাধিক পদক্ষেপ নেওয়া হয়েছে, ন্যূনতম সহায়ক মূল্য বৃদ্ধি করা হয়েছে। এর ফলে, কৃষকরাই লাভবান হচ্ছেন। সরকারের এই সমস্ত পদক্ষেপগুলি ভারতের কৃষক সমাজের প্রতি সরকারের অঙ্গীকারকেই প্রতিফলিত করে।
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮১ কোটি ৭৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৭০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১১ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮১ কোটি ৭৭ লক্ষ ৮৩ হাজার ৪২০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৭০ লক্ষ ৫২ হাজার ২৭৬টি টিকার ডোজ হাতে রয়েছে।
CG/SS/SB
(Visitor Counter : 93
স্বাস্থ্যওপরিবারকল্যাণমন্ত্রক
সংশোধিত জাতীয় যক্ষ্মা নিয়ন্ত্রণ কর্মসূচি
নয়াদিল্লী, ১৫ সেপ্টেম্বর, ২০২০
দেশের ১৩৬০ টি ব্লকে বর্তমানে র্যাপিড মলিকিউলার ডায়গনস্টিক পাওয়া যায়। এরমধ্যে পশ্চিমবঙ্গে আছে ৭৯টি।
২০১৯এর আগস্ট থেকে ২০২০র ১০ই সেপ্টেম্বর পর্যন্ত যক্ষ্মা রোগীর ৬২ শতাংশকে পরীক্ষা করে দেখা যায় তাদের মধ্যে রিফ্যামপিসিন প্রতিরোধ গড়ে উঠেছে। পশ্চিমবঙ্গে এই ধরনের রোগীর সংখ্যা ৭১ শতাংশ। ২০১৬ থেকে যক্ষ্মা রোগীর মোট সংখ্যার তালিকা দেখলে দেখা যায় ২০১৬য় এই সংখ্যা ছিল ১৭ লক্ষ ৫৪ হাজার ৯৫৭। ২০২০র জুলাই পর্যন্ত এই সংখ্যা ১০ লক্ষ ৬১ হাজার ৩। পশ্চিমবঙ্গে ২০১৬য় যক্ষ্মা রোগীর সংখ্যা ছিল ৮৯৬৫৬। ২০১৭য় ৯৭২৯৭। আজ রাজ্যসভায় এক লিখিত জবাবে স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে একথা জানান।
(CG/AP /NS
দক্ষতাউন্নয়নওশিল্পোদ্যোগমন্ত্রক
স্কিল ইন্ডিয়া মিশনের অধীনে প্রশিক্ষণ
নতুন দিল্লি, ১৯ জুলাই, ২০২১
সারা ভারতে বিভিন্ন ধরণের দক্ষতা উন্নয়ন প্রশিক্ষণ কর্মসূচির জন্য, স্কিল ইন্ডিয়া মিশনের অধীনে সরকার ২০টি কেন্দ্রীয় মন্ত্রক ও দফতরে ৪০টির বেশি দক্ষতা উন্নয়ন কর্মসূচি প্রকল্প রূপায়ণ করছে। এর মাধ্যমে ৫৫৬.১ লক্ষ ব্যক্তি প্রশিক্ষিত হয়েছেন । স্কিল ইন্ডিয়া মিশনের অধীনে দক্ষতা উন্নয়ন ও উদ্যোগ মন্ত্রক রূপায়িত বিভিন্ন কর্মসূচিতে যেমন – প্রধানমন্ত্রী কৌশল বিকাশ যোজনায় এক এবং দুইয়ে ১২৬.৮২ লক্ষ, ন্যাশনাল স্কিল ডেভলপমেন্ট কর্পোরেশন র দ্বারা ভাতা ভিত্তিক প্রশিক্ষণে ১১৭.৩৯ লক্ষ, ন্যাশনাল অ্যাপ্রেন্টিসশিপ প্রমোশন স্কিমএ ১০.৭৩ লক্ষ, জন শিক্ষণ সংস্থান-এ ১৫.১০ লক্ষ, রাজ্য সরকার এবং বেসরকারি আইটিআই-গুলির দীর্ঘ মেয়াদি প্রশিক্ষণের মাধ্যমে ৬৪.০১ লক্ষ জন প্রশিক্ষিত হয়েছেন ।
১০,৪৯,৬২১ জন প্রার্থীর গত ২ বছরে পিএমকেভিওয়াই এবং এনএপিএসএ-র অধীনে কর্মসংস্থান হয়েছে । তবে, জেএসএস কোন বাধ্যতামূলক কর্মসংস্থান করে না । একইরকম ভাবে মন্ত্রক আইটিআইগুলি থেকে পাশ করা ছা্ত্রদের কর্মসংস্থানের তত্ত্বাবধান করে না ।
দেশে কর্মসংস্থান বাড়াতে সরকার বিভিন্ন পদক্ষেপ নিয়েছে । যেখানে যথেষ্ট লগ্নি হয়, সরকারি ব্যয় বৃদ্ধি পায় সেই সব প্রকল্পে উৎসাহ দেওয়া হচ্ছে। যেমন পিএমইজিপি, ডিডিইউ-জিকেওয়াই, এমজিএনআরইজিএস এবং ডিএওয়াই-এনইএলএম౼ যেগুলি পরিচালনা করে অতিক্ষুদ্র, ক্ষুদ্র ও মাঝারি শিল্প মন্ত্রক, গ্রামোন্নয়ন মন্ত্রক এবং আবাসন ও নগর বিষয়ক মন্ত্রক । পিএমকেভিওয়াই দ্বিতীয় পর্যায়ের অধীনে প্রশিক্ষণ কেন্দ্রগুলি সর্বতো চেষ্টা চালায় শংসাপত্র পাওয়া প্রার্থীদের কর্মসংস্থানের জন্য ।
শিল্প এবং পরিষদগুলির সঙ্গে যৌথভাবে রোজগার মেলা, যুব সম্পর্ক এবং আত্মনির্ভর স্কিল এমপ্লইজ এমপ্লয়ার ম্যাপিং পোর্টালের মতো বিভিন্ন উদ্যোগের মাধ্যমে কাজ খুজতে সাহায্য করা হয় । পিএমকেভিওয়াই তৃতীয় পর্যায়ে কর্মসূচির এসটিটির মাধ্যমে মজুরি ভিত্তিক কর্ম, স্বনির্ভরতা এবং অ্যাপ্রেন্টিসশিপের সুবিধা দেওয়া হয় । যাতে স্বনির্ভর কর্মসংস্থানে সহায়তা হয় তার জন্য প্রধানমন্ত্রী কৌশল কেন্দ্র জেলাগুলিতে নোডাল কেন্দ্র হিসেবে কাজ করবে। রোজগার মেলার পাশাপাশি ডিএসসি এবং এসএসবিএম-এর সঙ্গে যৌথভাবে প্রার্থীদের কর্মসংস্থানের জন্য প্রশিক্ষণ অংশীদার হিসেবে কাজ করবে।
নিয়মিতভাবে জেলা এবং আঞ্চলিক স্তরে যা আয়োজিত হবে । পিএমকেভিওয়াই তৃতীয় পর্যায়ে এএসইইএম পোর্টালের সাহায্যে কাজের সুযোগ খুঁজতে সমস্ত শংসাপত্র প্রাপ্ত প্রার্থীদের যুক্ত করা হবে ।
লোকসভায় আজ লিখিত জবাবে এই তথ্য জানান কেন্দ্রীয় দক্ষতা উন্নয়ন ও উদ্যোগ মন্ত্রী শ্রী ধর্মেন্দ্র প্রধান ।
CG/AP/RAB
(Visitor Counter : 140
প্রধানমন্ত্রীরদপ্তর
বহুমুখী প্রতিভার অধিকারী অভিনেতা ইরফান খানের প্রয়াণে প্রধানমন্ত্রীর শোকবার্তা
নতুনদিল্লি, ২৯ এপ্রিল, ২০২০
প্রধানমন্ত্রী শ্রী নরেন্দ্র মোদী বহুমুখী প্রতিভার অধিকারী অভিনেতা ইরফান খানের প্রয়াণে শোক ব্যক্ত করেছেন।
তাঁর শোকবার্তায় প্রধানমন্ত্রী বলেন, “ ইরফান খানের প্রয়াণ চলচ্চিত্র ও নাট্যজগতের এক অপুরণীয় ক্ষতি। অভিনয়ের বিভিন্ন ধারায় তাঁর বহুমুখী প্রতিভার কথা সকলে মনে রাখবেন। তাঁর পরিবারের সদস্য, বন্ধুবান্ধব ও গুণগ্রাহীদের প্রতি সমবেদনা জানাই। তাঁর আত্মার শান্তি কামনা করি”।
(CG/CB
রেলমন্ত্রক
কলকাতা-যোগবাণী-কলকাতা স্পেশাল ট্রেনের যাত্রাপথ সংক্ষিপ্ত করা হল
কলকাতা, ২১ অক্টোবর, ২০২১
উত্তরপূর্ব সীমান্ত রেলের অন্তরগত যোগবাণী স্টেশন ইয়ার্ডে ব্যাপক বৃষ্টির দরুণ জল জমে যাওয়ার কারণে কলকাতা-যোগবাণী স্পেশাল ট্রেন -এর যাত্রা পথ সংক্ষিত করে ফরবেসগঞ্জ স্টেশন পর্যন্ত করা হয়েছে। একইভাবে, যোগবাণী-কলকাতা স্পেশাল ট্রেনটি  যোগবাণী স্টেশনের পরিবর্তে ফরবেসগঞ্জ থেকে আজ রওনা হবে। স্টেশন ইয়ার্ড জলমগ্ন হওয়ার দরুণ ফরবেসগঞ্জ ও যোগবাণী স্টেশনের মধ্যে ট্রেন পরিষেবা বাতিল করা হয়েছে।
যাত্রা পথ সংক্ষিপ্তকরণ এবং পূর্ব নির্ধারিত স্টেশনের পরিবর্তে অন্য স্টেশন থেকে ট্রেনের যাত্রা শুরুর ফলে যাত্রী সাধারণের অসুবিধের জন্য পূর্ব রেলের পক্ষ থেকে দুঃখ প্রকাশ করা হয়েছে।
SSS/BD/SKD/
(Visitor Counter : 16